हाफिज सईद के इशारे पर शम्शुल ने कराया रेल हादसा
रितेश वर्मा | मोतिहारी (बिहार)। इंदौर-पटना एक्सप्रेस में कानपुर के पुखरायां में हुए रेल हादसे के तार हाफिज सईद से जुड़े थे। नेपाल जेल में बंद आईएसआई आतंकी शम्शुल होदा ने यह खुलासा किया है। उसके मुताबिक वह दो बार पाकिस्तान जा चुका है। वहां आईएसआई ने उसकी मुलाकात जमात-उद-दावा के प्रमुख हाफिज सईद से कराई थी। वहां हाफिज से उसे भारत में विध्वंसक कार्रवाई करने का निर्देश मिला था। हालांकि, घोड़ासहन की घटना में असफलता मिलने के बाद हाफिज उससे नाराज हो गया था। इसके बाद दुबई में शम्शुल खुद को असुरक्षित महसूस करने लगा। इसके बाद उसने हाफिज को घोड़ासहन से भी बड़ी घटना करने का विश्वास दिलाकर कानपुर रेल हादसे की प्लानिंग की। शेष|पेज 13 पर
bho_Deva hin_Deva